# Risiko og sårbarhetsanalyse for musikkøvelse

Hovedrisikoen knyttet til korona-viruset er at utøvere på musikkøvelsen smitter hverandre. Dette kan potensielt har svært alvorlige konsekvenser. Under har vi listet ulike måter slik smitte kan skje. I tillegg kan det være risiko for smitte knyttet til hvem som har vært i øvingsrommet tidligere samme dag og hvordan de har forholdt seg til smittevernreglene.

Smittevernansvarlig er **styreleder eller utnevnt smittevernansvarlig**. Det vises til de til enhver tid gjeldende smittevernsregler, [www.fhi.no](http://www.fhi.no) og [www.helsedirektoratet.no](http://www.helsedirektoratet.no) samt Norsk musikkråds veileder Smitteven for musikkøvelser [www.musikk.no/smittevern](http://www.musikk.no/smittevern).

|  |  |  |  |  |
| --- | --- | --- | --- | --- |
| **Hva kan gå galt – årsak** | **Sannsynlighet** | **Konsekvens** | **Skadebegrensende tiltak** | **Risikoforbyggende tiltak** |
| Smitte ved at syke personer deltar på øvelsen | Lav | Høy | Dersom det oppdages at noen på musikkøvelsen har vært smittet av korona, så bør kommunen kontaktes for å avklare hvem i ensembelet som bør gå i karantene og testes. | - Personer med symptomer på sykdommen skal ikke delta på øvelsen. Styret informerer medlemmene om det. |
| Smitte i forbindelse med inngang eller utgang | Middels | Høy | Som over | - Reduser muligheten for kontakt som kan oppstå ved trengsel, ved å planlegge pauseaktivitet og på vei inn og ut av øvelsen. |
| Smitte ved at man står eller sitter for tett | Middels | Høy | Som over | - Holde en avstand på 1,5 m til siden og 2 m til de foran.  - Bruke kun lokaler som er egnet – nok plass til utøvere og utstyr. (Les skjemaet i Norsk musikkråd sin veileder «Anbefalte minste romstørrelser for ulike gruppestørrelser»)  - Ingen fysisk nærkontakt mellom personer.  - Del inn øvingslokalet i soner, slik at det er lett å holde avstand.  - Ikke bruke hverandres utstyr. |
| Smitte i forbindelse med toalettbesøk | Middels | Høy | Som over | - Sikre tilgang på forsvarlig vasking av hender, herunder nok såpe og tørkepapir ved alle håndvasker og toaletter. |
| Smitte i forbindelse med at man berører de samme flatene | Lav | Høy | Som over | - Ha desinfeksjon tilgjengelig.  - Alle flater som er berørt av hender skal rengjøres før og etter øvelsen.  - Sikre tilgang på forsvarlig vasking av hender, herunder nok såpe og tørkepapir ved alle håndvasker og toaletter.  - Rengjøring av pianotangenter, slagverksutstyr og andre flater som oppbevares i øvingsrommet og som skal benyttes under øvelsen. |
| Smitte i forbindelse med servering av mat og drikke | Middels | Høy | Som over | - Det skal ikke være servering av mat og drikke. |